title: 2008/647/ES,Euratom: Rozhodnutie Rady z  15. júla 2008 , ktorým sa vymenúva jeden fínsky člen Európskeho hospodárskeho a sociálneho výboru

text:
               8.8.2008

               SK

               Úradný vestník Európskej únie

               L 213/37

      ROZHODNUTIE RADY

   z 15. júla 2008,
   ktorým sa vymenúva jeden fínsky člen Európskeho hospodárskeho a sociálneho výboru
   (2008/647/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 259,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 167,
   so zreteľom na rozhodnutie Rady 2006/651/ES, Euratom (1),
   so zreteľom na návrh fínskej vlády,
   so zreteľom na stanovisko Komisie,
   keďže v dôsledku odstúpenia pána Eera LEHTIHO sa uvoľnilo miesto člena Európskeho hospodárskeho a sociálneho výboru,
   ROZHODLA TAKTO:
   Článok 1
   Pán Thomas PALMGREN, predstaviteľ pre medzinárodné záležitosti, Suomen Yrittäjät (Federácia fínskych podnikov), sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2010.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 15. júla 2008

            Za Radu

            predseda

         M. BARNIER

      (1)  Ú. v. EÚ L 269, 28.9.2006, s. 13. Rozhodnutie zmenené a doplnené rozhodnutím 2007/622/ES (Ú. v. EÚ L 253, 28.9.2007, s. 39).


title: 2012/631/SZBP: Rozhodnutie Politického a bezpečnostného výboru EULEX KOSOVO/2/2012 z  12. októbra 2012 , ktorým sa predlžuje mandát vedúceho misie Európskej únie na podporu právneho štátu v Kosove, EULEX KOSOVO

text:
               16.10.2012

               SK

               Úradný vestník Európskej únie

               L 282/45

         ROZHODNUTIE POLITICKÉHO A BEZPEČNOSTNÉHO VÝBORU EULEX KOSOVO/2/2012
   z 12. októbra 2012,
   ktorým sa predlžuje mandát vedúceho misie Európskej únie na podporu právneho štátu v Kosove (1), EULEX KOSOVO
   (2012/631/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2008/124/SZBP zo 4. februára 2008 o misii Európskej únie na podporu právneho štátu v Kosove, EULEX KOSOVO (2), a najmä na jej článok 12 ods. 2,
   keďže:

               (1)

               Na základe článku 12 ods. 2 jednotnej akcie 2008/124/SZBP sa Politický a bezpečnostný výbor (PBV) oprávňuje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania misie Európskej únie na podporu právneho štátu v Kosove (EULEX KOSOVO) vrátane prijímania rozhodnutia o vymenovaní vedúceho misie.

               (2)

               Rada 5. júna 2012 prijala rozhodnutie 2012/291/SZBP (3), ktorým sa predlžuje trvanie misie EULEX KOSOVO do 14. júna 2014.

               (3)

               PBV 27. júla 2010 prijal na základe návrhu vysokej predstaviteľky Únie pre zahraničné veci a bezpečnostnú politiku (VP) rozhodnutie 2010/431/SZBP (4) o vymenovaní pána Xaviera BOUT DE MARNHACA za vedúceho misie EULEX KOSOVO s účinnosťou od 15. októbra 2010. Rozhodnutím EULEX KOSOVO/1/2012 (5) sa jeho mandát následne predĺžil do 14. októbra 2012.

               (4)

               Vysoká predstaviteľka 4. októbra 2012 navrhla predĺženie mandátu pána Xaviera BOUT DE MARNHACA ako vedúceho misie EULEX KOSOVO do 31. januára 2013,

         PRIJAL TOTO ROZHODNUTIE:
   Článok 1
   Mandát pána Xaviera BOUTA DE MARNHACA ako vedúceho misie Európskej únie na podporu právneho štátu v Kosove, EULEX KOSOVO, sa týmto predlžuje do 31. januára 2013.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 12. októbra 2012

            Za Politický a bezpečnostný výbor

            predseda

         O. SKOOG

      (1)  Týmto označením nie sú dotknuté pozície k otázke štatútu a označenie je v súlade s rezolúciou BR OSN 1244 (1999) a so stanoviskom Medzinárodného súdneho dvora (ICJ) k vyhláseniu nezávislosti Kosova.

      (2)  Ú. v. EÚ L 42, 16.2.2008, s. 92.

      (3)  Ú. v. EÚ L 146, 6.6.2012, s. 46.

      (4)  Ú. v. EÚ L 202, 4.8.2010, s. 10.

      (5)  Ú. v. EÚ L 154, 15.6.2012, s. 24.


title: 2007/1/ES: Rozhodnutie Rady z  1. januára 2007 , ktorým sa vymenúvajú členovia Komisie Európskych spoločenstiev

text:
               4.1.2007

               SK

               Úradný vestník Európskej únie

               L 1/4

      ROZHODNUTIE RADY

   z 1. januára 2007,
   ktorým sa vymenúvajú členovia Komisie Európskych spoločenstiev
   (2007/1/ES)
   RADA EURÓPSKEJ ÚNIE,
   so zreteľom na Akt o podmienkach pristúpenia Bulharskej republiky a Rumunska k Európskej únii a o úpravách zmlúv, na ktorých je založená Európska únia, a najmä na jeho článok 45,
   so zreteľom na stanoviská Európskeho parlamentu,
   vzájomnou dohodou s predsedom Komisie,
   ROZHODLA TAKTO:
   Článok 1
   Za členov Komisie sa na obdobie od 1. januára 2007 do 31. októbra 2009 vymenúvajú:

               Meglena KUNEVA

               Leonard ORBAN.

         Článok 2
   Toto rozhodnutie nadobúda účinnosť 1. januára 2007.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 1. januára 2007

            Za Radu

            predseda

         F.-W. STEINMEIER


title: 2012/511/EÚ: Rozhodnutie Rady z  23. júla 2012 o podpise Dohovoru o potravinovej pomoci v mene Európskej únie

text:
               22.9.2012

               SK

               Úradný vestník Európskej únie

               L 256/3

         ROZHODNUTIE RADY
   z 23. júla 2012
   o podpise Dohovoru o potravinovej pomoci v mene Európskej únie
   (2012/511/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 214 ods. 4 v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Únia je zmluvnou stranou Dohovoru o potravinovej pomoci z roku 1999 (1) (ďalej len „DPP z roku 1999“), ktorej platnosť sa končí k 1. júlu 2012.

               (2)

               Rada 17. novembra 2010 poverila Komisiu vedením rokovaní, ktorých cieľom bolo dohodnúť Dohovor o potravinovej pomoci (ďalej len „dohovor“), ktorý by zahŕňal a odrážal modernizovaný prístup k potravinovej pomoci a ktorý by nahradil DPP z roku 1999.

               (3)

               Rokovania sa úspešne skončili 25. apríla 2012.

               (4)

               Je v záujme Únie podpísať dohovor, pretože pomôže pri dosahovaní cieľov humanitárnej pomoci uvedených v článku 214 ods. 1 Zmluvy o fungovaní Európskej únie.

               (5)

               Dohovor je otvorený na podpis do 31. decembra 2012.

               (6)

               Dohovor by sa mal podpísať s výhradou jeho uzavretia,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohovoru o potravinovej pomoci (ďalej len „dohovor“) s výhradou uzavretia uvedeného dohovoru (2).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohovor v mene Únie.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 23. júla 2012

            Za Radu

            predsedníčka

         C. ASHTON

      (1)  Ú. v. ES L 222, 24.8.1999, s. 40.

      (2)  Text dohovoru sa uverejní spolu s rozhodnutím o jeho uzavretí.


title: Rozhodnutie Európskeho parlamentu (EÚ) 2016/1599 z 28. apríla 2016 o účtovnej závierke spoločného podniku ARTEMIS za rozpočtový rok 2014

text:
               14.9.2016

               SK

               Úradný vestník Európskej únie

               L 246/430

         ROZHODNUTIE EURÓPSKEHO PARLAMENTU (EÚ) 2016/1599
   z 28. apríla 2016
   o účtovnej závierke spoločného podniku ARTEMIS za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku ARTEMIS za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky spoločného podniku ARTEMIS za obdobie od 1. januára do 26. júna 2014 spolu s odpoveďou spoločného podniku (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória spoločnému podniku za plnenie rozpočtu za rozpočtový rok 2014 (05587/2016 – C8-0055/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 209,

               —

               so zreteľom na nariadenie Rady (ES) č. 74/2008 z 20. decembra 2007 o vytvorení spoločného podniku ARTEMIS, ktorým sa vykonáva spoločná technologická iniciatíva pre vstavané počítačové systémy (4),

               —

               so zreteľom na nariadenie Rady (EÚ) č. 561/2014 zo 6. mája 2014, ktorým sa zriaďuje spoločný podnik ECSEL (5), a najmä na jeho článok 1 ods. 2 a článok 12,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

               —

               so zreteľom na delegované nariadenie Komisie (EÚ) č. 110/2014 z 30. septembra 2013 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (7),

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A8-0092/2016),

               1.

               odkladá účtovnú závierku spoločného podniku ARTEMIS za rozpočtový rok 2014;

               2.

               poveruje svojho predsedu, aby postúpil toto rozhodnutie výkonnému riaditeľovi spoločného podniku ECSEL, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 422, 17.12.2015, s. 9.

      (2)  Ú. v. EÚ C 422, 17.12.2015, s. 10.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 30, 4.2.2008, s. 52.

      (5)  Ú. v. EÚ L 169, 7.6.2014, s. 152.

      (6)  Ú. v. ES L 357, 31.12.2002, s. 72.

      (7)  Ú. v. EÚ L 38, 7.2.2014, s. 2.


title: 2007/372/ES: Rozhodnutie Komisie z  31. mája 2007 , ktorým sa mení a dopĺňa rozhodnutie 2004/20/ES s cieľom transformovať Výkonnú správu pre inteligentnú energiu na Výkonný orgán pre konkurencieschopnosť a inovácie

text:
               1.6.2007

               SK

               Úradný vestník Európskej únie

               L 140/52

      ROZHODNUTIE KOMISIE

   z 31. mája 2007,
   ktorým sa mení a dopĺňa rozhodnutie 2004/20/ES s cieľom transformovať Výkonnú správu pre inteligentnú energiu na Výkonný orgán pre konkurencieschopnosť a inovácie
   (2007/372/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (1),
   keďže:

               (1)

               V rámci lisabonskej stratégie pre rast a zamestnanosť Spoločenstvo prijalo viaceré opatrenia na podporu a rozvoj konkurencieschopnosti a inovácií s cieľom posilniť rast a vytvoriť z Európy príťažlivejšie miesto z hľadiska investícií a zamestnania.

               (2)

               K týmto opatreniam patrí rozhodnutie Európskeho parlamentu a Rady č. 1639/2006/ES z 24. októbra 2006, ktorým sa ustanovuje rámcový program pre konkurencieschopnosť a inovácie (2007 – 2013) (2). Ciele rámcového programu pre konkurencieschopnosť a inovácie (ďalej len „CIP“) zahŕňajú rozvoj konkurencieschopnosti podnikov, najmä malých a stredných podnikov (ďalej len „MSP“), podporu všetkých foriem inovácií vrátane ekologických inovácií, urýchlenie rozvoja informačnej spoločnosti a podporu hospodárenia s energiou a nových a obnoviteľných zdrojov energie. Tieto ciele sa majú dosiahnuť prostredníctvom implementácie týchto osobitných programov: Program pre podnikanie a inovácie, Program podpory politiky informačno-komunikačných technológií a program Inteligentná energia – Európa.

               (3)

               Jedným z opatrení prijatých v rámci lisabonskej stratégie je aj nariadenie Európskeho parlamentu a Rady (ES) č. 1692/2006 z 24. októbra 2006, ktorým sa ustanovuje druhý program Marco Polo na poskytovanie finančnej pomoci Spoločenstva na zlepšenie environmentálnych vlastností systému nákladnej dopravy (Marco Polo II) a ktorým sa zrušuje nariadenie (ES) č. 1382/2003 (3). Ciele programu Marco Polo II zahŕňajú odľahčenie cestnej siete, zlepšenie environmentálnych vlastností systému dopravy a intermodálnej dopravy, čím sa v rámci Spoločenstva podporia účinné a trvalo udržateľné systémy dopravy, ako aj konkurencieschopnosť a inovácie, najmä MSP.

               (4)

               Výkonná správa pre inteligentnú energiu (ďalej len „IEEA“) bola zriadená rozhodnutím Komisie 2004/20/ES (4) na riadenie činnosti Spoločenstva v oblasti energie vykonávanej v rámci programu Inteligentná energia – Európa 2003 – 2006 (ďalej len „program IEE 2003 – 2006“) prijatého rozhodnutím Európskeho parlamentu a Rady č. 1230/2003/ES (5). Podľa rozhodnutia 2004/20/ES môže IEEA vykonávať svoju činnosť, pokiaľ ide o realizáciu zákaziek a subvencií poskytnutých v rámci programu IEE 2003 – 2006, do 31. decembra 2008.

               (5)

               Z analýzy nákladov a prínosov, ktorú vypracovali externí konzultanti, vyplynulo, že alternatívou s najefektívnejším využitím nákladov by bolo, ak by realizačné úlohy v súvislosti s novým programom IEE na roky 2007 – 2013 boli naďalej zverené existujúcej IEEA.

               (6)

               Z analýzy nákladov a prínosov okrem toho vyplynulo, že implementačné úlohy v súvislosti s programom pre podnikanie a inovácie v rámci CIP, ako aj s programom Marco Polo II, by mohol efektívnejšie plniť výkonný orgán, zatiaľ čo Komisia by zabezpečila celkové riadenie týchto programov.

               (7)

               Keďže program IEE na roky 2007 – 2013 sa stal súčasťou CIP a v záujme zabezpečenia súladu v spôsobe, akým sa projekty implementujú v rámci CIP, by sa IEEA okrem realizácie programu IEE na roky 2007 – 2013 mali zveriť určité implementačné úlohy súvisiace s Programom pre podnikanie a inovácie, ktorý je takisto súčasťou CIP. Keďže Marco Polo II má podobné ciele ako CIP, a najmä program IEE, a to zeefektívnenie hospodárenia s energiou v doprave a zníženie jej vplyvu na životné prostredie, a obidva programy by mohli využiť významné synergické účinky, na IEEA by sa mali delegovať aj určité implementačné úlohy súvisiace s programom Marco Polo II.

               (8)

               V záujme zohľadnenia jej ďalších úloh by sa IEEA mala transformovať na Výkonný orgán pre konkurencieschopnosť a inovácie.

               (9)

               Rozhodnutie 2004/20/ES by sa preto malo zodpovedajúcim spôsobom zmeniť a doplniť.

               (10)

               Opatrenia stanovené v tomto rozhodnutí sú v súlade so stanoviskom Výboru pre výkonné orgány,

         ROZHODLA TAKTO:
   Článok 1
   Rozhodnutie 2004/20/ES sa mení a dopĺňa takto:

               1.

               V článku 1 sa odsek 2 nahrádza takto:
               „2.   Názov agentúry je Výkonný orgán pre konkurencieschopnosť a inovácie.“

               2.

               Článok 3 sa nahrádza takto:
               „Článok 3
               Trvanie
               Orgán vykonáva svoje úlohy od 1. januára 2004 do 31. decembra 2015.“

               3.

               Článok 4 sa nahrádza takto:
               „Článok 4
               Ciele a úlohy
               1.   Orgán je zodpovedný za plnenie týchto implementačných úloh na riadenie činnosti Spoločenstva v oblasti energetiky, podnikania a inovácií vrátane ekologických inovácií a trvalo udržateľnej nákladnej dopravy v súvislosti s Rámcovým programom pre konkurencieschopnosť a inovácie (2007 – 2013) ustanoveným rozhodnutím Európskeho parlamentu a Rady č. 1639/2006/ES (6) (ďalej len ‚CIP‘) a druhým programom Marco Polo 2007 – 2013 ustanoveným nariadením Európskeho parlamentu a Rady (ES) č. 1692/2006 (7):

                           a)

                           riadenie všetkých fáz osobitných projektov v súvislosti s Programom pre podnikanie a inovácie a programom Inteligentná energia – Európa 2003 – 2006 ustanoveným rozhodnutím č. 1639/2006/ES a druhým programom Marco Polo, ako aj vykonávanie kontrol potrebných na tento účel prostredníctvom príslušných rozhodnutí, ak ju tým Komisia poverila;

                           b)

                           prijímanie nástrojov na plnenie rozpočtu, pokiaľ ide o príjmy a výdavky, a ak ju tým Komisia poverila, vykonávanie všetkých činností potrebných na riadenie vykonávacích opatrení, a najmä činností súvisiacich s prideľovaním zákaziek a subvencií v rámci CIP a druhého programu Marco Polo;

                           c)

                           zhromažďovanie, analýza a poskytovanie všetkých informácií potrebných na usmerňovanie a hodnotenie implementácie CIP a druhého programu Marco Polo Komisii.

                     2.   Orgán okrem toho riadi všetky fázy vykonávacích opatrení prenesených naňho v rámci týchto programov:

                           a)

                           Inteligentná energia – Európa (2003 – 2006) ustanoveného rozhodnutím Európskeho parlamentu a Rady č. 1230/2003/ES (8);

                           b)

                           Marco Polo (2003 – 2006) ustanoveného nariadením Európskeho parlamentu a Rady (ES) č. 1382/2003 (9).

                     Práva a povinnosti Komisie, pokiaľ ide o vykonávacie opatrenia uvedené v písmene b) prvom pododseku, sa prenášajú na orgán.
               3.   Po vydaní stanoviska výboru ustanoveného podľa článku 24 nariadenia (ES) č. 58/2003 môže Komisia poveriť orgán vykonávaním úloh rovnakého druhu v rámci CIP alebo iných programov Spoločenstva v zmysle článku 2 tohto nariadenia v oblastiach uvedených v odseku 1.
               4.   V poverovacom rozhodnutí Komisie sa podrobne vymedzuje súbor úloh, ktoré sú orgánu zverené, a upraví sa v prípade, že orgán bude poverený ďalšími úlohami. Rozhodnutie Komisie sa zašle pre informáciu výboru ustanovenému podľa článku 24 nariadenia (ES) č. 58/2003.

               4.

               Článok 6 sa nahrádza takto:
               „Článok 6
               Subvencie
               Orgán dostane subvencie, ktoré sa zahrnú do všeobecného rozpočtu Európskych spoločenstiev z finančných prostriedkov pridelených na CIP a druhý program Marco Polo a v prípade potreby na iné programy alebo činnosti Spoločenstva, ktoré boli zverené orgánu podľa článku 4 ods. 3.“

               5.

               Článok 8 sa nahrádza takto:
               „Článok 8
               Plnenie administratívneho rozpočtu
               Orgán plní svoj administratívny rozpočet v súlade s ustanoveniami nariadenia Komisie (ES) č. 1653/2004 (10).

         Článok 2
   S účinnosťou odo dňa prijatia tohto rozhodnutia sa všetky odkazy na Výkonnú správu pre inteligentnú energiu chápu ako odkazy na Výkonný orgán pre konkurencieschopnosť a inovácie.

      V Bruseli 31. mája 2007

            Za Komisiu

         Günter VERHEUGEN

            podpredseda

      (1)  Ú. v. ES L 11, 16.1.2003, s. 1.

      (2)  Ú. v. EÚ L 310, 9.11.2006, s. 15.

      (3)  Ú. v. EÚ L 328, 24.11.2006, s. 1.

      (4)  Ú. v. EÚ L 5, 9.1.2004, s. 85.

      (5)  Ú. v. EÚ L 176, 15.7.2003, s. 29. Rozhodnutie zmenené a doplnené rozhodnutím č. 787/2004/ES (Ú. v. EÚ L 138, 30.4.2004, s. 12).

      (6)  Ú. v. EÚ L 310, 9.11.2006, s. 15.

      (7)  Ú. v. EÚ L 328, 24.11.2006, s. 1.

      (8)  Ú. v. EÚ L 176, 15.7.2003, s. 29.

      (9)  Ú. v. EÚ L 196, 2.8.2003, s. 1.“

      (10)  Ú. v. EÚ L 297, 22.9.2004, s. 6.“


title: 2008/649/ES: Rozhodnutie Komisie z  3. júla 2008 , ktorým sa prijíma záväzok ponúknutý v súvislosti s antidumpingovým konaním týkajúcim sa dovozu roztokov močoviny a dusičnanu amónneho s pôvodom v Rusku

text:
               8.8.2008

               SK

               Úradný vestník Európskej únie

               L 213/39

      ROZHODNUTIE KOMISIE

   z 3. júla 2008,
   ktorým sa prijíma záväzok ponúknutý v súvislosti s antidumpingovým konaním týkajúcim sa dovozu roztokov močoviny a dusičnanu amónneho s pôvodom v Rusku
   (2008/649/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho články 8 a 9,
   po porade s poradným výborom,
   keďže:
   A.   POSTUP

               (1)

               Nariadením (ES) č. 1995/2000 (2) Rada uložila konečné antidumpingové clo na dovoz roztokov močoviny a dusičnanu amónneho (ďalej len „príslušný výrobok“) s pôvodom inter alia v Rusku. Po preskúmaní pred uplynutím platnosti, ktoré sa začalo v septembri 2005, Rada nariadením (ES) č. 1911/2006 (3) predĺžila uvedené opatrenia na ich súčasnej úrovni o päť rokov.

               (2)

               Komisia 19. decembra 2006 oznámila začatie čiastočného predbežného preskúmania týchto opatrení formou oznámenia o začatí konania uverejneného v Úradnom vestníku Európskej únie
                   (4) na žiadosť spoločnosti Open Joint Stock Company (OJSC) „Mineral and Chemical Company Eurochem“, ktorá je holdingovou spoločnosťou spoločností OJSC Novomoskovskiy Azot a OJSC Nevinnomyssky Azot, Rusko (ďalej len „vyvážajúci výrobca“).

               (3)

               Konečné zistenia a závery z čiastočného predbežného preskúmania týkajúceho sa vyvážajúceho výrobcu boli stanovené v nariadení Rady (ES) č. 238/2008 (5). Počas predbežného preskúmania vyvážajúci výrobca vyjadril záujem ponúknuť cenový záväzok, ale nepredložil dostatočne odôvodnenú ponuku v lehote stanovenej v článku 8 ods. 2 základného nariadenia. Ako sa však uvádza v uvedenom nariadení, Rada sa domnievala, že vyvážajúcemu výrobcovi by sa výnimočne malo umožniť, aby predložil svoju ponuku záväzku do 10 kalendárnych dní odo dňa nadobudnutia účinnosti daného nariadenia z dôvodov, ktoré sa uvádzajú v odôvodneniach 57 a 58 nariadenia (ES) č. 238/2008. Po uverejnení uvedeného nariadenia a v rámci lehoty stanovenej v danom nariadení vyvážajúci výrobca predložil prijateľný cenový záväzok v súlade s článkom 8 ods. 1 základného nariadenia.

         B.   ZÁVÄZOK

               (4)

               Vyvážajúci výrobca navrhol, že bude predávať príslušný výrobok, ktorý je zaradený pod kód KN 3102 80 00, na cenových úrovniach, ktoré odstránia poškodzujúci vplyv dumpingu, alebo nad týmito úrovňami. Okrem toho sa v ponuke predpokladá indexácia minimálnej ceny príslušného výrobku v súlade s verejným medzinárodným kótovaním, keďže ceny príslušného výrobku sa v značnej miere líšia. Vyvážajúci výrobca takisto ponúkol, že bude dodržiavať určitý množstvový strop, aby nedochádzalo k tomu, že jeho dovoz by ovplyvňoval ceny vo Francúzsku, keďže tieto ceny sú východiskovými cenami pri indexácii. Úroveň množstvového stropu je celkovo stanovená na úroveň približne 10 % celkovej spotreby príslušného výrobku v Spoločenstve.

               (5)

               Vyvážajúci výrobca, aby znížil riziko porušenia cien prostredníctvom krížovej kompenzácie cien navyše ponúkol, že nebude predávať výrobok, na ktorý sa vzťahuje záväzok, tým istým zákazníkom v Európskom spoločenstve, ktorým predáva iné výrobky, s výnimkou určitých iných výrobkov, pri ktorých sa vyvážajúci výrobca zaväzuje rešpektovať osobitný cenový režim.

               (6)

               Vyvážajúci výrobca bude takisto poskytovať Komisii pravidelné a podrobné informácie, ktoré sa týkajú jeho vývozu do Spoločenstva, aby Komisia mohla záväzok účinne sledovať. Okrem toho je štruktúra predaja vyvážajúceho výrobcu taká, že Komisia považuje riziko obchádzania tohto záväzku za obmedzené.

               (7)

               Po zverejnení ponuky záväzku malo výrobné odvetvie Spoločenstva námietky voči tejto ponuke záväzku. Výrobné odvetvie Spoločenstva tvrdilo, že ceny príslušného výrobku sú nestále a že indexácia minimálnej ceny založená na kótovaných cenách príslušného výrobku nie je použiteľná v rámci všetkých trhových podmienok, nebola by použiteľná najmä na trhu riadenom ponukou, t. j. v situácii na trhu, pri ktorej kupujúci môže v dôsledku vysokej ponuky určovať ceny. Výrobné odvetvie Spoločenstva preto navrhlo, aby sa indexácia minimálnych cien zakladala na cenách zemného plynu kótovaných vo Waidhause. V tejto súvislosti však treba uviesť, že indexácia na základe cien zemného plynu sa v tomto prípade nepovažuje za uskutočniteľnú vzhľadom na nízku koreláciu ceny príslušného výrobku a ceny zemného plynu. Pokiaľ ide o pripomienky výrobného odvetvia Spoločenstva, že na trhu riadenom ponukou sa súčasná metóda indexácie nebude môcť uplatňovať, treba uviesť, že Komisia bude tento záväzok sledovať a ,ak budú existovať prima facie dôkazy, že záväzok už nie je účinný, Komisia by urýchlene konala s cieľom situáciu napraviť, ako sa stanovuje v odôvodnení 11.

               (8)

               Výrobné odvetvie Spoločenstva ďalej tvrdilo, že úroveň množstvového stropu by bola príliš vysoká, a žiadalo, aby sa stanovila najviac na 3 % celkovej spotreby v Spoločenstve. Tvrdilo, že vyvážajúci výrobca by s väčším množstvom mohol ovplyvniť ceny na trhu Spoločenstva, a spôsobiť tak neúčinnosť indexácie minimálnej ceny. V tejto súvislosti treba uviesť, že množstvový strop bol stanovený na úrovni, ktorá sa považovala za i) postačujúcu na obmedzenie rizika, že vyvážajúci výrobca by mohol ovplyvňovať ceny na francúzskom trhu, a spôsobiť tak neúčinnosť metódy indexácie; ii) dostatočne vysokú na to, aby sa zároveň mohol naďalej uplatňovať záväzok. Okrem toho výrobné odvetvie Spoločenstva nedokázalo podložiť svoje tvrdenie, pokiaľ ide o spôsob, akým by každé množstvo presahujúce 3 % celkovej spotreby v Spoločenstva malo negatívny vplyv na ceny.

               (9)

               Výrobné odvetvie Spoločenstva ďalej navrhlo zavedenie „progresívneho množstvového stropu“, pri ktorom by sa množstvový strop vyvážajúceho výrobcu každoročne zvyšoval pod podmienkou, že vyvážajúci výrobca by dodržiaval podmienky záväzku. Tento návrh sa však zamieta, pretože jediným cieľom množstvového stropu je obmedziť riziko ovplyvnenia cien, na ktorých je založená indexácia minimálnej ceny. Takisto treba uviesť, že v prípade porušenia záväzku sa prijatie záväzku ako takého môže odvolať.

               (10)

               Na základe uvedeného je záväzok ponúknutý ruským vyvážajúcim výrobcom prijateľný.

               (11)

               Vzhľadom na osobitné prvky tohto záväzku (t. j. najmä metódu indexácie) však Komisia bude pravidelne hodnotiť uplatniteľnosť záväzku. Pri hodnotení uplatniteľnosti bude Komisia zohľadňovať tieto kritériá (bez toho, aby sa obmedzovala na ne): ceny príslušného výrobku na francúzskom trhu; výšku koeficientu indexácie; predajné ceny vyvážajúceho výrobcu, ktoré vyvážajúci výrobca oznamuje vo svojich štvrťročných správach o predaji; ziskovosť výrobného odvetvia Spoločenstva. Ak sa na základe tohto hodnotenia uplatniteľnosti preukáže pokles v ziskovosti výrobného odvetvia Spoločenstva v dôsledku záväzku, Komisia sa bude usilovať o urýchlené odvolanie prijatia záväzku v súlade s článkom 8 ods. 9 základného nariadenia.

               (12)

               Aby Komisia mohla účinne sledovať, či spoločnosti plnia záväzok, pri predkladaní žiadosti o prepustenie do voľného obehu príslušnému colnému orgánu bude oslobodenie od antidumpingového cla závisieť od i) predloženia faktúry súvisiacej so záväzkom, obsahujúcej minimálne údaje uvedené v prílohe k nariadeniu Rady (ES) č. 789/2008 (6); ii) skutočnosti, že dovezený tovar je vyrobený, odosielaný a fakturovaný priamo uvedenými spoločnosťami prvému nezávislému zákazníkovi v Spoločenstve; a iii) skutočnosti, že tovar deklarovaný a predložený colným orgánom presne zodpovedá opisu vo faktúre súvisiacej so záväzkom. Ak takáto faktúra nebude predložená alebo ak nebude zodpovedať výrobku predloženému colnému orgánu, bude splatná primeraná suma antidumpingového cla.

               (13)

               S cieľom ďalej zabezpečiť rešpektovanie tohto záväzku boli dovozcovia v nariadení (ES) č. 789/2008 upozornení, že nesplnenie podmienok stanovených v danom nariadení alebo odvolanie prijatia záväzku zo strany Komisie môže viesť k vzniku colného dlhu za príslušné transakcie.

               (14)

               V prípade porušenia alebo odvolania záväzku, alebo v prípade odvolania prijatia záväzku Komisiou sa podľa článku 8 ods. 9 základného nariadenia automaticky uplatňuje antidumpingové clo uložené v súlade s článkom 9 ods. 4 základného nariadenia,

         ROZHODLA TAKTO:
   Článok 1
   Záväzok, ktorý ponúka ďalej uvedený vyvážajúci výrobca v súvislosti s antidumpingovým konaním týkajúcim sa dovozu roztokov močoviny a dusičnanu amónneho vo vodnom alebo amoniakálnom roztoku s pôvodom v Rusku, sa týmto prijíma.

               Krajina

               Spoločnosť

               Doplnkový kód Taric

               Rusko

               Spoločnosť Open Joint Stock Company (OJSC) „Mineral and Chemical Company Eurochem“, člen skupiny spoločností Eurochem, Moskva, Rusko, pre výrobky, ktoré vyrába jej prepojená spoločnosť OJSC NAK Azot, Novomoskovsk, Rusko, alebo jej prepojená spoločnosť OJSC Nevinnomyssky Azot, Nevinnomyssk, Rusko, a ktoré sa predávajú prvému nezávislému zákazníkovi v Spoločenstve buď priamo, alebo prostredníctvom spoločnosti Eurochem Trading GmbH, Zug, Švajčiarsko

               A885

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 3. júla 2008

            Za Komisiu

         Peter MANDELSON

            člen Komisie

      (1)  Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 2117/2005 (Ú. v. EÚ L 340, 23.12.2005, s. 17).

      (2)  Ú. v. ES L 238, 22.9.2000, s. 15. Nariadenie zmenené a doplnené nariadením (ES) č. 1675/2003 (Ú. v. EÚ L 238, 25.9.2003, s. 4).

      (3)  Ú. v. EÚ L 365, 21.12.2006, s. 26.

      (4)  Ú. v. EÚ C 311, 19.12.2006, s. 51.

      (5)  Ú. v. EÚ L 75, 18.3.2008, s. 14.

      (6)  Pozri stranu 14 tohto úradného vestníka.


title: 2014/310/SZBP: Rozhodnutie Politického a bezpečnostného výboru EUCAP Sahel Mali/1/2014 z 26. mája 2014 o vymenovaní vedúceho misie Európskej únie v rámci SBOP v Mali (EUCAP Sahel Mali)

text:
               3.6.2014

               SK

               Úradný vestník Európskej únie

               L 164/43

         ROZHODNUTIE POLITICKÉHO A BEZPEČNOSTNÉHO VÝBORU EUCAP SAHEL MALI/1/2014
   z 26. mája 2014
   o vymenovaní vedúceho misie Európskej únie v rámci SBOP v Mali (EUCAP Sahel Mali)

      (2014/310/SZBP)

   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2014/219/SZBP z 15. apríla 2014 o misii Európskej únie v rámci SBOP v Mali (EUCAP Sahel Mali) (1), a najmä na jeho článok 7 ods. 1,
   keďže:

               (1)

               Podľa rozhodnutia 2014/219/SZBP je Politický a bezpečnostný výbor v súlade s článkom 38 zmluvy poverený prijímať príslušné rozhodnutia na účely politickej kontroly a strategického riadenia misie EUCAP Sahel Mali vrátane rozhodnutia o vymenovaní vedúceho misie.

               (2)

               Vysoká predstaviteľka Únie pre zahraničné veci a bezpečnostnú politiku navrhla vymenovať pána Albrechta CONZEHO za vedúceho misie EUCAP Sahel Mali na obdobie od 26. mája 2014 do 14. januára 2015,

         PRIJAL TOTO ROZHODNUTIE:
   Článok 1
   Pán Albrecht CONZE sa týmto vymenúva za vedúceho misie Európskej únie v rámci SBOP v Mali (EUCAP Sahel Mali) na obdobie od 26. mája 2014 do 14. januára 2015.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 26. mája 2014

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 113, 16.4.2014, s. 21.


title: Rozhodnutie Rady (SZBP) 2015/76 z 19. januára 2015 , ktorým sa začína misia Európskej únie v rámci SBOP v Mali (EUCAP Sahel Mali) a ktorým sa mení rozhodnutie 2014/219/SZBP

text:
               20.1.2015

               SK

               Úradný vestník Európskej únie

               L 13/5

         ROZHODNUTIE RADY (SZBP) 2015/76
   z 19. januára 2015,
   ktorým sa začína misia Európskej únie v rámci SBOP v Mali (EUCAP Sahel Mali) a ktorým sa mení rozhodnutie 2014/219/SZBP
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na rozhodnutie Rady 2014/219/SZBP z 15. apríla 2014 o misii Európskej únie v rámci SBOP v Mali (EUCAP Sahel Mali) (1), a najmä na jeho článok 4,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 15. apríla 2014 prijala rozhodnutie 2014/219/SZBP.

               (2)

               Rada 14. októbra 2014 schválila koncepciu operácií pre misiu EUCAP Sahel Mali.

               (3)

               V nadväznosti na odporúčanie veliteľa civilnej operácie a po dosiahnutí počiatočnej operačnej spôsobilosti misie EUCAP Sahel Mali, by sa misia mala začať 15. januára 2015 a trvať po dobu 24 mesiacov.

               (4)

               V rozhodnutí 2014/219/SZBP sa predpokladá finančná referenčná suma 5 500 000 EUR na prvých deväť mesiacov po nadobudnutí jeho účinnosti. Mala by sa stanoviť nová finančná referenčná suma na obdobie dvanásť mesiacov od 15. januára 2015. Na tento účel by sa malo zmeniť rozhodnutie 2014/219/SZBP.

               (5)

               Misia EUCAP Sahel Mali sa uskutoční v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 Zmluvy o Európskej únii,

         PRIJALA TOTO ROZHODNUTIE:
   Článok 1
   Misia Európskej únie v rámci SBOP v Mali (EUCAP Sahel Mali) sa začína 15. januára 2015.
   Článok 2
   Veliteľ civilnej operácie misie EUCAP Sahel Mali sa týmto s okamžitou účinnosťou poveruje začatím vykonávania misie.
   Článok 3
   V článku 14 rozhodnutia 2014/219/SZBP sa odsek 1 nahrádza takto:

      „1.   Finančná referenčná suma určená na pokrytie výdavkov spojených s misiou EUCAP Sahel Mali od 15. apríla 2014 do 14. januára 2015 je 5 500 000 EUR. Finančná referenčná suma určená na pokrytie výdavkov spojených s misiou EUCAP Sahel Mali od 15. januára 2015 do 14. januára 2016 je 11 400 000 EUR. O výške finančnej referenčnej sumy na nasledujúce obdobie rozhodne Rada.“

   Článok 4
   Toto rozhodnutie nadobúda účinnosť dňom jeho prijatia.
   Uplatňuje sa od 15. januára 2015.

      V Bruseli 19. januára 2015

            Za Radu

            predsedníčka

         F. MOGHERINI

      (1)  Ú. v. EÚ L 113, 16.4.2014, s. 21.


title: 2013/86/EÚ: Rozhodnutie Rady z  12. februára 2013 o uzavretí doplnkového protokolu z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti v mene Európskej únie  Text s významom pre EHP

text:
               19.2.2013

               SK

               Úradný vestník Európskej únie

               L 46/1

      ROZHODNUTIE RADY

   z 12. februára 2013
   o uzavretí doplnkového protokolu z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti v mene Európskej únie
   (Text s významom pre EHP)
   (2013/86/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 192 v spojení s jej článkom 218 ods. 6 písm. a),
   so zreteľom na návrh Európskej komisie,
   so zreteľom na stanovisko Európskeho parlamentu (1),
   keďže:

               (1)

               Článkom 27 Kartagenského protokolu o biologickej bezpečnosti k Dohovoru o biologickej diverzite (2) (ďalej len „protokol“) sa upravuje, že konferencia zmluvných strán slúžiaca na stretnutie zmluvných strán protokolu (ďalej len „COP/MOP“) na svojom prvom zasadaní schváli proces na vytvorenie medzinárodných pravidiel a postupov v oblasti zodpovednosti za škodu a náhrady škody, ktorá je výsledkom cezhraničných pohybov živých modifikovaných organizmov.

               (2)

               V júni 2007 Rada prijala rozhodnutie, ktorým splnomocňuje Komisiu, aby sa v mene Únie zúčastnila v záležitostiach patriacich do právomoci Únie rokovaní týkajúcich sa zodpovednosti a náhrady škôd v tejto oblasti v súlade s niektorými smernicami na rokovania. V októbri 2008 sa toto splnomocnenie predĺžilo, aby zahŕňalo záverečné fázy rokovaní.

               (3)

               Počas piatej COP/MOP, ktorá sa konala v japonskej Nagoji, Únia podporila konečný kompromis o doplnkovom protokole z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti (ďalej len „doplnkový protokol“) po tom, čo vyhodnotila, že tento návrh zodpovedá schváleným pozíciám Únie a smerniciam na rokovania predloženým Komisii.

               (4)

               Na záverečnom plenárnom zasadnutí piatej COP/MOP5 15. októbra 2010 sa doplnkový protokol prijal.

               (5)

               Rada 20. decembra 2010 uvítala prijatie doplnkového protokolu.

               (6)

               V súlade s rozhodnutím Rady zo 6. mája 2011 (3) podpísala Únia 11. mája 2011 doplnkový protokol s výhradou jeho uzavretia k neskoršiemu dátumu.

               (7)

               Podľa článku 34 Dohovoru o biologickej diverzite (4) podlieha každý protokol k tomuto dohovoru ratifikácii, prijatiu alebo schváleniu štátmi a organizáciami regionálnej ekonomickej integrácie.

               (8)

               Únia a jej členské štáty by sa mali usilovať čo najskôr uložiť svoje listiny o ratifikácii, prijatí alebo schválení doplnkového protokolu.

               (9)

               Doplnkovým protokolom sa prispieva k dosahovaniu cieľov environmentálnej politiky Únie.

               (10)

               Doplnkový protokol by sa mal preto v mene Únie schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje doplnkový protokol z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti.
   Text doplnkového protokolu je pripojený k tomuto rozhodnutiu.
   Článok 2
   Predseda Rady určí osobu(-y) oprávnenú(-é) uložiť v mene Únie, pokiaľ ide o záležitosti patriace do právomoci Únie, listinu o schválení ustanovenú v článku 18 doplnkového protokolu (5). Tieto splnomocnené osoby súčasne v súlade s článkom 34 ods. 3 Dohovoru o biologickej diverzite uložia vyhlásenie uvedené v prílohe k tomuto rozhodnutiu.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 12. februára 2013

            Za Radu

            predseda

         M. NOONAN

      (1)  Zatiaľ neuverejnené v úradnom vestníku.

      (2)  Ú. v. ES L 201, 31.7.2002, s. 50.

      (3)  Zatiaľ neuverejnené v úradnom vestníku.

      (4)  Ú. v. ES L 309, 13.12.1993, s. 3.

      (5)  Dátum nadobudnutia platnosti doplnkového protokolu uverejní Generálny sekretariát Rady v Úradnom vestníku Európskej únie.

      PRÍLOHA

         VYHLÁSENIE EURÓPSKEJ ÚNIE V SÚLADE S ČLÁNKOM 34 ODS. 3 DOHOVORU O BIOLOLOGICKEJ DIVERZITE

      „Európska únia vyhlasuje, že v súlade so Zmluvou o fungovaní Európskej únie, a najmä jej článkom 191, má právomoc uzatvárať medzinárodné dohody a vykonávať z nich vyplývajúce záväzky, ktoré prispievajú k dosahovaniu týchto cieľov:

                  —

                  udržiavanie, ochrana a zlepšovanie kvality životného prostredia,

                  —

                  ochrana ľudského zdravia,

                  —

                  rozvážne a racionálne využívanie prírodných zdrojov,

                  —

                  podpora opatrení na medzinárodnej úrovni na riešenie regionálnych alebo celosvetových problémov životného prostredia, a to predovšetkým na boj proti zmene klímy.

            Okrem toho Európska únia prijíma opatrenia na úrovni Únie v oblasti justičnej spolupráce v občianskych veciach, aby zabezpečila riadne fungovanie svojho vnútorného trhu.
      Európska únia vyhlasuje, že už prijala právne nástroje, ktoré sú záväzné pre jej členské štáty a týkajú sa záležitostí uvedených v tomto doplnkovom protokole. Vykonávanie právomoci Únie podlieha zo svojej podstaty neustálemu vývoju. Na účely plnenia záväzkov ustanovených v článku 20 ods. 3 písm. a) Kartagenského protokolu o biologickej bezpečnosti k Dohovoru o biologickej diverzite bude Únia priebežne aktualizovať zoznam právnych nástrojov, ktoré sa už predložili stredisku biologickej bezpečnosti (Biosafety Clearing House).
      Európska únia je zodpovedná za plnenie tých záväzkov vyplývajúcich z tohto doplnkového protokolu, na ktoré sa vzťahuje platné právo Únie.“

      PREKLAD

         DOPLNKOVÝ PROTOKOL Z NAGOJE A KUALA LUMPURU O ZODPOVEDNOSTI A NÁHRADE ŠKÔD KU KARTAGENSKÉMU PROTOKOLU O BIOLOGICKEJ BEZPEČNOSTI

      ZMLUVNÉ STRANY TOHTO DOPLNKOVÉHO PROTOKOLU,
      AKO zmluvné strany Kartagenského protokolu o biologickej bezpečnosti k Dohovoru o biologickej diverzite, ďalej len „protokol“,
      BERÚC DO ÚVAHY zásadu č. 13 Deklarácie z Ria o životnom prostredí a rozvoji,
      OPÄTOVNE POTVRDZUJÚC prístup predbežnej opatrnosti uvedený v zásade č. 15 Deklarácie z Ria o životnom prostredí a rozvoji,
      UZNÁVAJÚC potrebu ustanoviť vhodné protiopatrenia v prípade vzniku škody alebo existencie dostatočnej pravdepodobnosti vzniku škody v súlade s protokolom,
      MAJÚC na pamäti článok 27 protokolu,
      SA DOHODLI TAKTO:
      Článok 1
      Cieľ
      Cieľom tohto doplnkového protokolu je prispieť k zachovaniu a udržateľnému využívaniu biologickej diverzity, okrem iného s prihliadnutím na riziko ohrozenia ľudského zdravia, a to stanovením/vytvorením medzinárodných pravidiel a postupov v oblasti zodpovednosti a náhrad škôd spôsobených živými modifikovanými organizmami.
      Článok 2
      Vymedzenie pojmov
      1.   Na tento doplnkový protokol sa uplatňujú pojmy používané v článku 2 Dohovoru o biologickej diverzite, ďalej len „dohovor“, a v článku 3 protokolu.
      2.   Na účely tohto protokolu sa okrem uvedených pojmov uplatňuje toto vymedzenie pojmov:

                  a)

                  „Konferencia zmluvných strán slúžiaca ako zasadnutie zmluvných strán protokolu“ je Konferencia zmluvných strán dohovoru slúžiaca ako zasadnutie zmluvných strán protokolu;

                  b)

                  „škoda“ je nepriaznivý účinok na zachovaní a udržateľnom využívaní biologickej diverzity, pričom sa zohľadňujú aj riziká ohrozenia ľudského zdravia, ktorý:

                              i)

                              možno zmerať alebo inak pozorovať, pričom sa zohľadnia (ak existujú) vedecky podložené východiskové hodnoty uznávané príslušným orgánom, ktorý zohľadňuje všetky iné zmeny v dôsledku ľudskej činnosti a prírodné zmeny a

                              ii)

                              je významný v zmysle odseku 3;

                  c)

                  „prevádzkovateľ“ je každá osoba, ktorá má priamu alebo nepriamu kontrolu nad živým modifikovaným organizmom, čo môže okrem iného zahŕňať, ak je to vhodné a v zmysle ustanovení vnútroštátneho práva, držiteľa povolenia, osobu, ktorá uviedla živý modifikovaný organizmus na trh, vývojového dodávateľa, výrobcu, oznamovateľa, vývozcu, dovozcu, prepravcu alebo dodávateľa;

                  d)

                  „protiopatrenia“ sú primerané opatrenia na:

                              i)

                              prevenciu, minimalizáciu, obmedzovanie, zmierňovanie alebo iné vhodné predchádzanie škodám;

                              ii)

                              obnovu biologickej diverzity prostredníctvom akcií, ktoré sa majú vykonávať podľa možnosti v tomto poradí:

                                          a)

                                          obnova biologickej diverzity do stavu, aký existoval pred vznikom škody, alebo do čo najbližšieho stavu, a ak príslušný orgán usúdi, že to nie je možné;

                                          b)

                                          obnova, okrem iného, prostredníctvom náhrady straty biologickej diverzity inými komponentmi biologickej diverzity rovnakého alebo iného druhu použitia na rovnakom alebo prípadne na inom mieste.

            3.   „Významný“ nepriaznivý účinok sa určí na základe faktorov, ku ktorým patrí:

                  a)

                  dlhodobá alebo trvalá zmena, ktorá sa má chápať ako zmena, ktorá sa nenapraví prostredníctvom prírodnej obnovy v primeranej lehote;

                  b)

                  rozsah kvalitatívnych alebo kvantitatívnych zmien, ktoré majú nepriaznivý účinok na zložky biologickej diverzity;

                  c)

                  zníženie schopnosti zložiek biologickej diverzity poskytovať tovar a služby;

                  d)

                  rozsah akýchkoľvek nepriaznivých účinkov na ľudské zdravie v rámci protokolu.

            Článok 3
      Rozsah pôsobnosti
      1.   Tento doplnkový protokol sa uplatňuje na škody spôsobené živými modifikovanými organizmami s pôvodom v cezhraničnom pohybe. Uvedené živé modifikované organizmy sú tie, ktoré:

                  a)

                  sú určené na priame použitie ako potraviny alebo krmivo, alebo na spracovanie;

                  b)

                  sú určené na používanie v uzavretých priestoroch;

                  c)

                  sú určené na zámerné zavedenie do životného prostredia.

            2.   S ohľadom na zámerný cezhraničný pohyb sa tento doplnkový protokol uplatňuje na škody spôsobené každým povoleným použitím živých modifikovaných organizmov podľa odseku 1.
      3.   Tento doplnkový protokol sa takisto uplatňuje na škody spôsobené neúmyselným cezhraničným pohybom, ako sa uvádza v článku 17 protokolu, ako aj škody v dôsledku nelegálneho cezhraničného pohybu, ako sa uvádza v článku 25 protokolu.
      4.   Tento doplnkový protokol sa uplatňuje na škody spôsobené cezhraničným pohybom živých modifikovaných organizmov, ktorý začal po nadobudnutí platnosti tohto doplnkového protokolu pre zmluvnú stranu, v jurisdikcii ktorej sa uvedený cezhraničný pohyb uskutočnil.
      5.   Tento doplnkový protokol sa uplatňuje na škody, ktoré vznikli v oblastiach, ktoré patria do vnútroštátnej jurisdikcie zmluvných strán.
      6.   Zmluvné strany môžu pri riešení škôd, ktoré vznikli v rámci ich vnútroštátnej jurisdikcie, používať kritériá stanovené v ich vnútroštátnom práve.
      7.   Vnútroštátne právo, ktorým sa implementuje tento doplnkový protokol, sa uplatňuje aj na škody spôsobené cezhraničným pohybom živých modifikovaných organizmov z krajín, ktoré nie sú zmluvnými stranami.
      Článok 4
      Príčinná súvislosť
      Medzi škodou a príslušným živým modifikovaným organizmom sa stanoví príčinná súvislosť v súlade s vnútroštátnym právom.
      Článok 5
      Protiopatrenia
      1.   V prípade škody zmluvné strany od príslušného prevádzkovateľa alebo prevádzkovateľov vyžadujú, aby v závislosti od požiadaviek príslušného orgánu:

                  a)

                  okamžite informovali príslušný orgán;

                  b)

                  vyhodnotili škody a

                  c)

                  prijali vhodné protiopatrenia.

            2.   Príslušný orgán:

                  a)

                  určí prevádzkovateľa, ktorý škodu spôsobil;

                  b)

                  vyhodnotí škody a

                  c)

                  určí, aké protiopatrenia by mal prevádzkovateľ prijať.

            3.   Pokiaľ relevantné informácie vrátane dostupných vedeckých informácií alebo informácií dostupných v Stredisku pre výmenu informácií o biologickej bezpečnosti (Biosafety Clearing House) naznačujú, že v prípade neprijatia včasných protiopatrení existuje dostatočná pravdepodobnosť vzniku škody, od prevádzkovateľa sa vyžaduje prijatie vhodných protiopatrení na zamedzenie takejto škode.
      4.   Príslušný orgán môže implementovať vhodné protiopatrenia, vrátane najmä v prípade, ak prevádzkovateľ takéto protiopatrenia neprijal.
      5.   Príslušný orgán má právo vymáhať od prevádzkovateľa náklady a výdavky na vyhodnotenie škody a implementáciu všetkých takých vhodných protiopatrení, ako aj súvisiace náklady a výdavky. Zmluvné strany môžu vo svojom vnútroštátnom práve ustanoviť situácie, v ktorých nemožno od prevádzkovateľa vyžadovať, aby znášal uvedené náklady a výdavky.
      6.   Rozhodnutia príslušných orgánov, na základe ktorých od prevádzkovateľa vyžadujú prijatie uvedených protiopatrení, by sa mali odôvodniť. Takéto rozhodnutia by sa prevádzkovateľovi mali oznámiť. Vo vnútroštátnom práve sa ustanovia opravné prostriedky vrátane možnosti administratívneho alebo súdneho preskúmania takéhoto rozhodnutia. Príslušný orgán takisto v súlade s vnútroštátnym právom informuje prevádzkovateľa o dostupných opravných prostriedkoch. Využívanie takýchto opravných prostriedkov nebráni príslušnému orgánu, aby za vhodných okolností prijal protiopatrenia, ak sa vnútroštátnym právom neustanovuje inak.
      7.   Pri implementovaní tohto článku a s cieľom vymedziť konkrétne protiopatrenia, ktoré sa majú vyžadovať od príslušného orgánu alebo ktoré má príslušný orgán prijať, môžu zmluvné strany prípadne posúdiť, či protiopatrenia upravuje už ich vnútroštátne právo v oblasti občianskoprávnej zodpovednosti.
      8.   Protiopatrenia sa implementujú v súlade s vnútroštátnym právom.
      Článok 6
      Výnimky
      1.   Zmluvné strany môžu vo svojom vnútroštátnom práve ustanoviť tieto výnimky:

                  a)

                  zásah vyššej moci a

                  b)

                  prípad vojny alebo občianskych nepokojov.

            2.   Zmluvné strany môžu vo svojom vnútroštátnom práve ustanoviť podľa uváženia ďalšie výnimky alebo opatrenia na zmiernenie.
      Článok 7
      Lehoty
      Zmluvné strany môžu vo svojom vnútroštátnom práve ustanoviť:

                  a)

                  relatívne a/alebo absolútne lehoty, okrem iného aj pre akcie v súvislosti s protiopatreniami a

                  b)

                  začiatok obdobia, odkedy sa lehota odvíja.

            Článok 8
      Finančné obmedzenia
      Zmluvné strany môžu vo svojom vnútroštátnom práve ustanoviť finančné obmedzenia v prípade vymáhania nákladov a výdavkov súvisiacich s protiopatreniami
      Článok 9
      Právo na náhradu
      Doplnkovým protokolom sa neobmedzuje ani nevylučuje žiadne právo na náhradu ani odškodnenie, ktoré prevádzkovateľ môže mať voči akejkoľvek inej osobe.
      Článok 10
      Finančné zabezpečenie
      1.   Zmluvné strany si ponechávajú právo ustanoviť vo svojom vnútroštátnom práve finančné zabezpečenie.
      2.   Zmluvné strany vykonávajú právo uvedené v odseku 1 spôsobom konzistentným s ich právami a povinnosťami podľa medzinárodného práva, pričom zohľadňujú posledné tri odseky preambuly protokolu.
      3.   Po nadobudnutí platnosti doplnkového protokolu požiada prvé zasadnutie Konferencie zmluvných strán slúžiacej ako zasadnutie zmluvných strán protokolu sekretariát o vypracovanie komplexnej štúdie, v ktorej sa okrem iného preskúmajú:

                  a)

                  modality mechanizmov finančného zabezpečenia;

                  b)

                  posúdenie environmentálneho, hospodárskeho a sociálneho vplyvu týchto mechanizmov, najmä v rozvojových krajinách a

                  c)

                  identifikácia vhodných subjektov poskytujúcich finančné zabezpečenie.

            Článok 11
      Zodpovednosť štátov za konanie v rozpore s medzinárodným právom
      Tento doplnkový protokol neovplyvňuje práva a povinnosti štátov podľa pravidiel všeobecného medzinárodného práva, pokiaľ ide o zodpovednosť štátov za konanie v rozpore s medzinárodným právom.
      Článok 12
      Implementácia a vzťah k občianskoprávnej zodpovednosti
      1.   Zmluvné strany vo svojom vnútroštátnom práve ustanovia pravidlá a postupy v prípade škody. Na implementovanie tejto povinnosti zmluvné strany ustanovia protiopatrenia v súlade s týmto doplnkovým protokolom, a ak je to vhodné, môžu:

                  a)

                  uplatňovať svoje existujúce vnútroštátne právo vrátane všeobecných pravidiel a postupov v oblasti občianskoprávnej zodpovednosti, kde je to vhodné;

                  b)

                  uplatňovať alebo vypracovať pravidlá a postupy v oblasti občianskoprávnej zodpovednosti osobitne na tento účel, alebo

                  c)

                  uplatňovať alebo vypracovať kombináciu uvedených dvoch možností.

            2.   Zmluvné strany s cieľom poskytnúť v rámci svojho vnútroštátneho práva primerané pravidlá a postupy v oblasti občianskoprávnej zodpovednosti za materiálne škody alebo osobnú ujmu spojené so škodou v zmysle článku 2 ods. 2 písm. b):

                  a)

                  pokračujú v uplatňovaní svojho existujúceho všeobecného práva v oblasti občianskoprávnej zodpovednosti;

                  b)

                  vypracujú a uplatňujú právo v oblasti občianskoprávnej zodpovednosti osobitne na tento účel alebo pokračujú v jeho uplatňovaní, alebo

                  c)

                  vypracujú a uplatňujú kombináciu uvedených dvoch možností alebo pokračujú v jej uplatňovaní.

            3.   Pri vypracúvaní práva v oblasti občianskoprávnej zodpovednosti v zmysle písmen b) alebo c) odsekov 1 alebo 2 sa zmluvné strany môžu, ak je to vhodné, zamerať okrem iného aj na tieto prvky:

                  a)

                  škoda;

                  b)

                  normy zodpovednosti vrátane absolútnej zodpovednosti alebo zodpovednosti za zavinenie;

                  c)

                  stanovenie zodpovednosti, ak je to vhodné;

                  d)

                  právo na vymáhanie nároku.

            Článok 13
      Hodnotenie a preskúmanie
      Konferencia zmluvných strán slúžiaca ako zasadnutie zmluvných strán tohto protokolu vykoná po piatich rokoch od nadobudnutia platnosti tohto protokolu a potom každých ďalších päť rokov preskúmanie účinnosti doplnkového protokolu za predpokladu, že zmluvné strany poskytnú informácie nevyhnutné pre takéto preskúmanie. Preskúmanie sa uskutoční v kontexte hodnotenia a preskúmania protokolu v zmysle článku 35 protokolu, ak zmluvné strany tohto doplnkového protokolu nerozhodnú inak. Prvé preskúmanie zahŕňa preskúmanie účinnosti článkov 10 a 12.
      Článok 14
      Konferencia zmluvných strán slúžiaca ako zasadnutie zmluvných strán protokolu
      1.   S výhradou článku 32 ods. 2 dohovoru slúži Konferencia zmluvných strán slúžiaca ako zasadnutie zmluvných strán protokolu ako zasadnutie zmluvných strán tohto doplnkového protokolu.
      2.   Konferencia zmluvných strán slúžiaca ako zasadnutie zmluvných strán protokolu pravidelne skúma vykonávanie tohto doplnkového protokolu a v rámci svojho mandátu prijme rozhodnutia potrebné na podporu jeho účinného vykonávania. Plní funkcie, ktoré jej boli pridelené týmto doplnkovým protokolom, a mutatis mutandis funkcie, ktoré jej boli pridelené článkom 29 ods. 4 písm. a) a f) protokolu.
      Článok 15
      Sekretariát
      Sekretariát zriadený článkom 24 dohovoru slúži ako sekretariát tohto doplnkového protokolu.
      Článok 16
      Vzťah medzi dohovorom a protokolom
      1.   Týmto doplnkovým protokolom sa protokol dopĺňa, pričom tento protokol neupravuje ani nemení.
      2.   Tento doplnkový protokol neovplyvňuje práva a povinnosti zmluvných strán tohto doplnkového protokolu vyplývajúce z dohovoru a protokolu.
      3.   Ak sa v tomto doplnkovom protokole neustanovuje inak, ustanovenia dohovoru a protokolu sa na tento doplnkový protokol uplatňujú mutatis mutandis.

      4.   Bez toho, aby bol dotknutý odsek 3, sa týmto doplnkovým protokolom neovplyvňujú práva a povinnosti zmluvných strán podľa medzinárodného práva.
      Článok 17
      Podpis
      Tento doplnkový protokol je otvorený na podpis zmluvnými stranami protokolu v sídle Organizácie Spojených národov v New Yorku od 7. marca 2011 do 6. marca 2012.
      Článok 18
      Nadobudnutie platnosti
      1.   Tento doplnkový protokol nadobúda platnosť deväťdesiatym dňom po uložení štyridsiatej listiny o ratifikácii, prijatí, schválení alebo prístupe štátmi alebo organizáciami regionálnej ekonomickej integrácie, ktoré sú zmluvnými stranami protokolu.
      2.   Pre štát alebo organizáciu regionálnej ekonomickej integrácie, ktorá tento doplnkový protokol ratifikuje, prijme alebo schváli, alebo k nemu pristúpi po uložení štyridsiatej listiny v zmysle odseku 1, nadobúda tento doplnkový protokol platnosť deväťdesiatym dňom po dni, keď tento štát alebo organizácia regionálnej ekonomickej integrácie uložili svoju listinu o ratifikácii, prijatí, schválení alebo prístupe, alebo dňom nadobudnutia platnosti protokolu pre tento štát alebo organizáciu regionálnej ekonomickej integrácie, podľa toho, čo nastane neskôr.
      3.   Na účely odsekov 1 a 2 sa žiadna listina, ktorú uložila organizácia regionálnej ekonomickej integrácie, nepovažuje za dodatočnú listinu k listinám uloženým členskými štátmi tejto organizácie.
      Článok 19
      Výhrady
      Voči tomuto doplnkovému protokolu nemožno vzniesť žiadne výhrady.
      Článok 20
      Odstúpenie
      1.   Zmluvná strana môže od tohto doplnkového protokolu odstúpiť kedykoľvek po uplynutí dvoch rokov odo dňa, kedy tento doplnkový protokol nadobudol pre túto zmluvnú stranu platnosť, a to písomným oznámením depozitárovi.
      2.   Každé takéto odstúpenie sa uskutoční po uplynutí jedného roka odo dňa, kedy depozitár toto písomné oznámenie prijal, alebo prípadným neskorším dňom uvedeným v oznámení o odstúpení.
      3.   Každá zmluvná strana, ktorá odstúpi od protokolu v súlade s článkom 39 protokolu, sa považuje za zmluvnú stranu, ktorá takisto odstúpila od tohto doplnkového protokolu.
      Článok 21
      Autentické znenia
      Originál tohto doplnkového protokolu, ktorého arabské, čínske, anglické, francúzske, ruské a španielske znenie sú rovnako autentické, sa ukladá u generálneho tajomníka Organizácie Spojených národov.
      NA DÔKAZ TOHO podpísaní zástupcovia, riadne oprávnení na tento účel, podpísali tento doplnkový protokol.

         V Nagoji pätnásteho októbra dvetisícdesať.


title: Rozhodnutie Rady (EÚ) 2017/730 z 25. apríla 2017 o uzavretí Dohody vo forme výmeny listov medzi Európskou úniou a Brazílskou federatívnou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii

text:
               26.4.2017

               SK

               Úradný vestník Európskej únie

               L 108/1

         ROZHODNUTIE RADY (EÚ) 2017/730
   z 25. apríla 2017
   o uzavretí Dohody vo forme výmeny listov medzi Európskou úniou a Brazílskou federatívnou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 6 druhým pododsekom písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Rada poverila 15. júla 2013 Komisiu, aby v rámci pristúpenia Chorvátskej republiky k Únii začala rokovania s určitými ďalšími členmi Svetovej obchodnej organizácie podľa článku XXIV:6 Všeobecnej dohody o clách a obchode (GATT) 1994.

               (2)

               Komisia viedla rokovania v súlade s rokovacími smernicami prijatými Radou.

               (3)

               Uvedené rokovania sa uzavreli a Dohoda vo forme výmeny listov medzi Európskou úniou a Brazílskou federatívnou republikou podľa článku XXIV:6 a článku XXVIII dohody GATT 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii (ďalej len „dohoda“) bola parafovaná 12. júla 2016.

               (4)

               Dohoda bola podpísaná v mene Únie dňa 25. novembra 2016, s výhradou jej uzavretia k neskoršiemu dátumu, v súlade s rozhodnutím Rady (EÚ) 2016/1995 (2).

               (5)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda vo forme výmeny listov medzi Európskou úniou a Brazílskou federatívnou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii.
   Text dohody je pripojený k tomuto rozhodnutiu.
   Článok 2
   Predseda Rady určí osobuy) splnomocnenúé) vydať v mene Únie oznámenie stanovené v dohode s cieľom vyjadriť súhlas Únie s tým, že bude touto dohodou viazaná (3).
   Článok 3
   Toto rozhodnutie nadobúda účinnosť dátumom jeho prijatia.

      V Luxemburgu 25. apríla 2017

            Za Radu

            predseda

         I. BORG

      (1)  Európsky parlament udelil súhlas s uzavretím dohody 15. marca 2017.

      (2)  Rozhodnutie Rady (EÚ) 2016/1995 z 11. novembra 2016 o podpise, v mene Európskej únie, Dohody vo forme výmeny listov medzi Európskou úniou a Brazílskou federatívnou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii (Ú. v. EÚ L 308, 16.11.2016, s. 1).

      (3)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: Rozhodnutie Rady (EÚ) 2015/238 z  10. februára 2015 o uzavretí Dohody medzi Európskou úniou a Seychelskou republikou o prístupe rybárskych plavidiel plaviacich sa pod vlajkou Seychel do vôd a k morským biologickým zdrojom Mayotte, ktoré patria do právomoci Európskej únie, v mene Európskej únie

text:
               16.2.2015

               SK

               Úradný vestník Európskej únie

               L 40/1

         ROZHODNUTIE RADY (EÚ) 2015/238
   z 10. februára 2015
   o uzavretí Dohody medzi Európskou úniou a Seychelskou republikou o prístupe rybárskych plavidiel plaviacich sa pod vlajkou Seychel do vôd a k morským biologickým zdrojom Mayotte, ktoré patria do právomoci Európskej únie, v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 6 písm. a) a ods. 7,
   so zreteľom na návrh Európskej komisie,
   so zreteľom na návrh Európskeho parlamentu,
   keďže:

               (1)

               Európska rada prijala 11. júla 2012 rozhodnutie 2012/419/EÚ (1), ktorým sa od 1. januára 2014 mení štatút Mayotte vo vzťahu k Európskej únii. Od tohto dátumu prestáva byť Mayotte zámorskou krajinou alebo územím a stáva sa najvzdialenejším regiónom v zmysle článku 349 Zmluvy o fungovaní Európskej únie (ZFEÚ).

               (2)

               Rada poverila Komisiu rokovať v mene Únie o dohode so Seychelskou republikou o prístupe rybárskych plavidiel plaviacich sa pod vlajkou Seychelskej republiky do vôd a k morským biologickým zdrojom Únie vo výhradnej hospodárskej zóne pri pobreží ostrova Mayotte.

               (3)

               Dohoda medzi Európskou úniou a Seychelskou republikou o prístupe rybárskych plavidiel plaviacich sa pod vlajkou Seychel do vôd a k morským biologickým zdrojom Mayotte, ktoré patria do právomoci Európskej únie (ďalej len „dohoda“) bola podpísaná v súlade s rozhodnutím Rady 2014/331/EÚ (2) a predbežne sa vykonáva od 20. mája 2014.

               (4)

               Dohodou sa zriaďuje spoločný výbor zodpovedný za monitorovanie jej vykonávania. Okrem toho môže spoločný výbor v súlade s dohodou schváliť určité zmeny dohody. S cieľom uľahčiť schvaľovanie takýchto zmien je potrebné oprávniť Komisiu, s výhradou špecifických podmienok, na ich schvaľovanie na základe zjednodušeného postupu.

               (5)

               Aby orgány Mayotte mohli vykonávať pravidlá spoločnej rybárskej politiky odo dňa, keď sa ostrov Mayotte stal najvzdialenejším regiónom, je potrebné stanoviť vhodný administratívny rámec, kontrolné činnosti, fyzickú infraštruktúru a umožniť príslušné budovanie kapacít. Umožní sa tým dodržiavanie medzinárodných záväzkov Únie v oblasti podávania správ.

               (6)

               Orgánom Mayotte zodpovedným za rybolov by sa mali poskytnúť potrebné finančné prostriedky z finančných zdrojov získaných prostredníctvom poplatkov, ktoré majú vlastníci plavidiel zaplatiť priamo Mayotte. Takéto riešenie je dokonca vhodnejšie s ohľadom na silný vzťah, ktorý sa vyvinul medzi seychelskou flotilou a miestnym spoločenstvom francúzskeho najvzdialenejšieho regiónu Mayotte. Rybárska flotila plaviaca sa pod vlajkou Seychel lovila vo vodách ostrova Mayotte niekoľko rokov na základe dohody medzi Mayotte a vlastníkmi plavidiel, pričom vlastníci plavidiel platili Mayotte licenčný poplatok za možnosť loviť v jeho vodách. V záujme zachovania kontinuity rybolovných činností a vyplývajúcich výhod pre Mayotte je preto vhodné, aby zo všetkých platieb, ktoré sa týkajú oprávnení a úlovkov podľa tejto dohody, mala priamy prospech miestna komunita ostrova Mayotte.

               (7)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto v mene Únie schvaľuje (3) Dohoda medzi Európskou úniou a Seychelskou republikou o prístupe rybárskych plavidiel plaviacich sa pod vlajkou Seychel do vôd a k morským biologickým zdrojom Mayotte, ktoré patria do právomoci Európskej únie.
   Článok 2
   1.   Francúzsko je oprávnené vyberať na účet svojho najvzdialenejšieho regiónu Mayotte platby súvisiace s oprávneniami a úlovkami a iné poplatky, ktoré platia prevádzkovatelia rybárskych plavidiel plaviacich sa pod vlajkou Seychel za povolenie prístupu do vôd a k morským biologickým zdrojom Únie pri pobreží Mayotte v súlade s ustanoveniami kapitoly III oddielu 1 bodov 8 a 9 a oddielu 2 prílohy k dohode. Tieto príjmy Francúzsko využije na to, aby stanovilo vhodný administratívny rámec, kontrolné činnosti, fyzickú infraštruktúru a aby vybudovalo primerané kapacity, ktoré správnym orgánom Mayotte umožnia plniť požiadavky spoločnej rybárskej politiky.
   2.   Francúzsko Komisii poskytne údaje uvedeného bankového účtu.
   3.   Na konci každého roka vykonávania tejto dohody Francúzsko zašle Komisii podrobnú správu o platbách, ktoré poukázali plavidlá oprávnené na rybolov, a o ich využití.
   Článok 3
   Predseda Rady vykoná v mene Únie oznámenie podľa článku 19 dohody (4).
   Článok 4
   Európska komisia sa s výhradou ustanovení a podmienok stanovených v prílohe poveruje schváliť v mene Únie zmeny dohody v rámci spoločného výboru.
   Článok 5
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 10. februára 2015

            Za Radu

            predseda

         E. RINKĒVIČS

      (1)  Rozhodnutie Európskej rady 2012/419/EÚ z 11. júla 2012, ktorým sa mení a dopĺňa štatút Mayotte vo vzťahu k Európskej únii (Ú. v. EÚ L 204, 31.7.2012, s. 131).

      (2)  Rozhodnutie Rady 2014/331/EÚ zo 14. apríla 2014 o podpise v mene Európskej únie a predbežnom vykonávaní Dohody medzi Európskou úniou a Seychelskou republikou o prístupe rybárskych plavidiel plaviacich sa pod vlajkou Seychel do vôd a k morským biologickým zdrojom Mayotte, ktoré patria do právomoci Európskej únie (Ú. v. EÚ L 167, 6.6.2014, s. 1).

      (3)  Dohoda je uverejnená v Ú. v. EÚ L 167, 6.6.2014, s. 4 spolu s rozhodnutím o podpise.

      (4)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.

      PRÍLOHA

         Rozsah právomoci a postup na stanovenie pozície Únie v spoločnom výbore

                  1.

                  Komisia sa poveruje rokovať so Seychelskou republikou a v príslušných prípadoch a s výhradou splnenia bodu 3 tejto prílohy dohodnúť zmeny dohody v súvislosti s týmito otázkami:

                              a)

                              prehodnotenie a úprava rybolovných možností v súlade s článkom 9 dohody;

                              b)

                              preskúmanie technických ustanovení dohody a prílohy vrátane prehodnotenia technických pravidiel v súvislosti s VMS v súlade s bodom 10 dodatku 6 prílohy k dohode.

                  2.

                  Komisia v rámci spoločného výboru zriadeného na základe článku 8 dohody:

                              a)

                              koná v súlade s cieľmi, ktoré Únia sleduje v rámci spoločnej rybárskej politiky;

                              b)

                              koná v súlade so závermi Rady z 19. marca 2012 v súvislosti s oznámením Komisie o vonkajšom rozmere spoločnej rybárskej politiky;

                              c)

                              podporuje pozície, ktoré sú v súlade s príslušnými pravidlami prijatými regionálnymi organizáciami pre riadenie rybárstva.

                  3.

                  Ak sa počas zasadnutia spoločného výboru plánuje prijať rozhodnutie o zmene dohody podľa bodu 1, prijmú sa potrebné kroky, aby sa v pozícii stanovenej v mene Únie zohľadnili najnovšie štatistické, biologické a iné relevantné informácie, ktoré boli oznámené Komisii.
                  Na uvedený účel a na základe uvedených informácií predložia útvary Komisie Rade alebo jej prípravným orgánom na zváženie a schválenie pracovný dokument, v ktorom sa uvedú podrobnosti plánovanej pozície Únie, a to v dostatočnom predstihu pred príslušným zasadnutím spoločného výboru.
                  Ak v priebehu ďalších zasadnutí vrátane zasadnutí na mieste nemožno dosiahnuť dohodu o zohľadnení nových prvkov v pozícii Únie, záležitosť sa postúpi Rade alebo jej prípravným orgánom.
                  Komisia sa vyzýva, aby v náležitom čase prijala všetky potrebné kroky nadväzujúce na rozhodnutie spoločného výboru, ku ktorým v prípade potreby patrí aj uverejnenie príslušného rozhodnutia v Úradnom vestníku Európskej únie a predloženie návrhu potrebného na vykonanie tohto rozhodnutia.


title: 2011/233/EÚ: Rozhodnutie Európskeho parlamentu a Rady z  5. apríla 2011 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/010 CZ/Unilever, Česká republika)

text:
               13.4.2011

               SK

               Úradný vestník Európskej únie

               L 98/13

         ROZHODNUTIE EURÓPSKEHO PARLAMENTU A RADY
   z 5. apríla 2011
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/010 CZ/Unilever, Česká republika)
   (2011/233/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých zmien v štruktúre svetového obchodu spôsobených globalizáciou a pomôcť im pri ich opätovnom začleňovaní do trhu práce.

               (2)

               Rozsah pôsobnosti EGF bol rozšírený pre žiadosti podané od 1. mája 2009, aby zahŕňal podporu pracovníkom prepusteným v priamom dôsledku globálnej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR.

               (4)

               Česká republika podala 24. marca 2010 žiadosť o mobilizáciu EGF v súvislosti s prepúšťaním v podniku Unilever ČR, spol. s r. o., a do 20. septembra 2010 ju doplnila o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 323 820 EUR.

               (5)

               EGF by sa preto mal mobilizovať s cieľom poskytnúť finančný príspevok v súvislosti so žiadosťou Českej republiky,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2011 sa mobilizuje Európsky fond na prispôsobenie sa globalizácii s cieľom poskytnúť sumu 323 820 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 5. apríla 2011

            Za Európsky parlament

            predseda

         J. BUZEK

            Za Radu

            predsedníčka

         GYŐRI E.

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: 2008/435/ES: Rozhodnutie Rady zo 6. júna 2008 , ktorým sa vymenúvajú dvaja francúzski členovia Výboru regiónov

text:
               12.6.2008

               SK

               Úradný vestník Európskej únie

               L 153/35

      ROZHODNUTIE RADY

   zo 6. júna 2008,
   ktorým sa vymenúvajú dvaja francúzski členovia Výboru regiónov
   (2008/435/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh francúzskej vlády,
   keďže:

               (1)

               Rada 24. januára 2006 prijala rozhodnutie 2006/116/ES (1), ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010.

               (2)

               V dôsledku skončenia funkčného obdobia pánov Alfreda ALMONTA a Oliviera BERTRANDA sa uvoľnili dve miesta členov Výboru regiónov,

         ROZHODLA TAKTO:
   Článok 1
   Za členov Výboru regiónov sa na zvyšný čas funkčného obdobia, ktoré trvá do 25. januára 2010, vymenúvajú:

               —

               pán Alfred ALMONT, Conseiller municipal de Schoelcher (zmena mandátu),

               —

               pán Olivier BERTRAND, Conseiller municipal de Saint-Sylvain de Bellegarde (zmena mandátu).

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 6. júna 2008

            Za Radu

            predseda

         A. VIZJAK

      (1)  Ú. v. EÚ L 56, 25.2.2006, s. 75.


title: Rozhodnutie Rady z 22. januára 2001 o zriadení Politického a bezpečnostného výboru

text:
Dôležité právne oznámenie

|

32001D0078

Úradný vestník L 027 , 30/01/2001 S. 0001 - 0003

		Rozhodnutie Radyz 22. januára 2001o zriadení Politického a bezpečnostného výboru(2001/78/SZBP)RADA EURÓPSKEJ ÚNIE,so zreteľom na Zmluvu o Európskej únii a najmä na jej článok 28 odsek 1,so zreteľom na Zmluvu o založení Európskeho spoločenstva a najmä na jej článok 207,s odkazom na článok 25 Zmluvy o Európskej únii,keďže:(1) Európska rada na zasadaní v Helsinkách v zásade odsúhlasila zriadenie Politického a bezpečnostného výboru a na základe týchto záverov bol rozhodnutím Rady 2000/143/SZBP [1] zriadený dočasný Politický a bezpečnostný výbor;(2) Európska rada na svojom zasadaní v Nice v dňoch 7. až 11. decembra 2000 dosiahla dohodu o zriadení stáleho Politického a bezpečnostného výboru a vymedzila jeho poslanie, podmienky a funkcie;(3) podľa usmernení zo zasadania Európskej rady v Nice by mal byť tento výbor pripravený začať svoju činnosť;(4) zásada jednotného zastúpenia členských štátov únie by mala byť plne rešpektovaná,ROZHODLA TAKTO:Článok 1Zriaďuje sa Politický a bezpečnostný výbor (PBV) (ďalej len "výbor") ako stála zostava výboru uvedeného v článku 25 zmluvy.Článok 2Poslanie, podmienky a funkcie výboru sú definované v prílohe, ktorá zodpovedá prílohe III správy predsedníctva schválenej na zasadaní Európskej rady v Nice.Článok 3Toto rozhodnutie nadobúda účinnosť dňom jeho prijatia.Článok 4Toto rozhodnutie bude uverejnené v úradnom vestníku.V Bruseli 22. januára 2001Za RadupredsedníčkaA. Lindh[1] Rozhodnutie Rady 2000/143/SZBP zo 14. februára 2000 o zriadení dočasného Politického a bezpečnostného výboru (Ú. v. ES L 49, 22.2.2000, s. 1).--------------------------------------------------PRÍLOHAPOLITICKÝ A BEZPEČNOSTNÝ VÝBORPrístup prijatý v Helsinkách robí z Politického a bezpečnostného výboru (PBV) motor európskej bezpečnostnej a obrannej politiky (EBOP) a spoločnej zahraničnej a bezpečnostnej politiky (SZBP): "Výbor sa bude zaoberať všetkými aspektmi spoločnej zahraničnej a bezpečnostnej politiky vrátane európskej bezpečnostnej a obrannej politiky…". Bez toho, aby bol dotknutý článok 207 Zmluvy o založení Európskeho spoločenstva, výbor zohráva ústrednú úlohu pri vymedzovaní reakcie Európskej únie na krízu a prijímanie následných opatrení.PBV sa zaoberá všetkými úlohami stanovenými článkom 25 Zmluvy o Európskej únii. Môže sa schádzať v zložení na úrovni politických riaditeľov.Generálny tajomník/vysoký splnomocnenec pre spoločnú zahraničnú a bezpečnostnú politiku môže po porade s predsedníctvom, bez toho, aby bol dotknutý článok 18 Zmluvy o Európskej únii, predsedať PBV, najmä v prípade krízy.1. Úlohou PBV je najmä:a) sledovať medzinárodnú situáciu v oblastiach, ktoré spadajú do rámca spoločnej zahraničnej a bezpečnostnej politiky, prispievať k vymedzovaniu politík vypracúvaním "stanovísk" pre Radu na jej žiadosť alebo z vlastnej iniciatívy a sledovať realizáciu dohodnutých politík, to všetko bez toho, aby bol dotknutý článok 207 Zmluvy o založení Európskeho spoločenstva a právomoci predsedníctva a Komisie;b) preskúmavať návrhy záverov Rady pre všeobecné záležitosti, ktoré sa ho týkajú;c) poskytovať iným výborom usmernenia pre záležitosti, ktoré spadajú do spoločnej zahraničnej a bezpečnostnej politiky;d) udržiavať prednostné spojenie s generálnym tajomníkom/vysokým splnomocnencom a osobitnými predstaviteľmi;e) posielať usmernenia Vojenskému výboru; prijímať stanoviská a odporúčania Vojenského výboru. Predseda Vojenského výboru (VVEÚ), ktorý je v spojení s Vojenským štábom Európskej únie (VŠEÚ), sa v prípade potreby zúčastňuje na schôdzach PBV;f) prijímať informácie, odporúčania a stanoviská od Výboru pre civilné aspekty riešenia kríz a posielať tomuto výboru usmernenia pre záležitosti spadajúce do spoločnej zahraničnej a bezpečnostnej politiky;g) koordinovať, sledovať a kontrolovať rokovania o otázkach spoločnej zahraničnej a bezpečnostnej politiky rôznych pracovných skupín, ktorým môže vydávať usmernenia a ktorých správy musí posudzovať;h) viesť politický dialóg na svojej úrovni a spôsobmi stanovenými v zmluve;i) byť prednostným fórom pre dialóg o európskej bezpečnostnej a obrannej politike s pätnástkou a so šestkou, ako aj s NATO v súlade s úpravou vymedzenou v zodpovedajúcich dokumentoch;j) pod dohľadom Rady preberať zodpovednosť za politické vedenie rozvoja vojenského potenciálu s prihliadnutím na charakter krízy, na ktorú chce únia reagovať. PBV bude v rámci rozvoja vojenského potenciálu využívať stanovisko Vojenského výboru, ktorému je nápomocný Európsky vojenský štáb.2. Naviac, v prípade krízy je PBV orgánom Rady, ktorý sa zaoberá krízovými situáciami a preskúmava všetky možnosti, ktoré pripadajú do úvahu ako reakcia únie v medziach jednotného inštitucionálneho rámca a bez toho, aby boli dotknuté rozhodovacie a vykonávacie postupy každého piliera. Jedine Rada, ktorej prípravné práce vykonáva Coreper, a Komisia majú teda právomoci, každá v rámci svojej pôsobnosti a v súlade s postupmi stanovenými zmluvami, prijímať právne záväzné rozhodnutia. Komisia vykonáva svoje právomoci vrátane práva iniciatívy podľa zmlúv. Coreper plní úlohu, ktorá je mu zverená článkom 207 Zmluvy o založení Európskeho spoločenstva a článkom 19 rokovacieho poriadku Rady. Na tento účel ho musí PBV včas informovať.V krízovej situácii je obzvlášť potrebná úzka koordinácia týchto orgánov, ktorá bude zabezpečená najmä:a) v prípade potreby účasťou predsedu PBV na zasadaniach Coreperu;b) pôsobením poradcov pre zahraničné vzťahy, úlohou ktorých je udržiavať účinnú a trvalú koordináciu medzi rokovaniami v rámci spoločnej zahraničnej a bezpečnostnej politiky a rokovaniami v rámci ostatných pilierov (príloha k záverom Rady z 11. mája 1992).V rámci príprav reakcie Európskej únie na krízu je úlohou PBV navrhovať Rade politické ciele, ktoré má únia sledovať, a odporúčať ucelený súbor možností, ktoré majú prispieť k vyriešeniu krízy. Môže najmä vypracovať stanovisko, v ktorom odporučí Rade prijatie jednotnej akcie. Bez toho, aby bola dotknutá úloha Komisie, PBV dohliada na plnenie prijatých opatrení a hodnotí ich účinky. Komisia informuje PBV o opatreniach, ktoré prijala alebo zamýšľa prijať. Členské štáty upovedomia PBV o opatreniach, ktoré prijali alebo zamýšľajú prijať na vnútroštátnej úrovni.PBV vykonáva "politickú kontrolu a strategické riadenie" vojenskej reakcie Európskej únie na krízu. Na tento účel, na základe stanovísk a odporúčaní Vojenského výboru, vyhodnocuje najmä základné prvky (strategické vojenské riešenia vrátane reťazca velenia, prípravu operácie, plán operácie), ktoré predkladá Rade.PBV hrá významnú úlohu pri zintenzívňovaní konzultácií najmä s NATO a so zúčastnenými tretími štátmi.Na základe prác PBV generálny tajomník/vysoký splnomocnenec riadi činnosť situačného strediska. To podporuje PBV a poskytuje mu informácie za podmienok zodpovedajúcich krízovému riadeniu.Aby bol PBV schopný zabezpečiť úplnú "politickú kontrolu a strategické riadenie" vojenskej operácie v situácii krízového riadenia, budú uskutočnené tieto opatrenia:a) s ohľadom na začatie operácie podá PBV Rade odporúčanie založené na stanoviskách Vojenského výboru v súlade s bežnými prípravnými postupmi Rady. Na tomto základe Rada rozhodne o začatí operácie v rámci jednotnej akcie;b) v súlade s článkami 18 a 26 Zmluvy o Európskej únii jednotná akcia určí najmä úlohu generálneho tajomníka/vysokého splnomocnenca pri uskutočňovaní opatrení v rámci "politickej kontroly a strategického riadenia", ktoré zabezpečuje PBV. Pri uskutočňovaní týchto opatrení koná generálny tajomník/vysoký splnomocnenec so súhlasom PBV. Ak sa bude javiť ako vhodné prijať nové rozhodnutie Rady, možno využiť zjednodušený písomný postup (článok 12 odsek 4 rokovacieho poriadku Rady);c) v priebehu operácie bude Rada priebežne informovaná prostredníctvom správ PBV, ktoré predkladá generálny tajomník/vysoký splnomocnenec ako predseda PBV.--------------------------------------------------


title: Rozhodnutie Dozorného orgánu EZVO č. 412/06/COL z 19. decembra 2006 o prijatí rozhodnutia týkajúceho sa schémy vrátenia daní námorníkom zamestnaným na palube plavidiel, ktoré sú zapísané v nórskom námornom registri — Súhrnné informácie

text:
               17.5.2007

               SK

               Úradný vestník Európskej únie

               C 111/20

         Rozhodnutie Dozorného orgánu EZVO č. 412/06/COL z 19. decembra 2006 o prijatí rozhodnutia týkajúceho sa schémy vrátenia daní námorníkom zamestnaným na palube plavidiel, ktoré sú zapísané v nórskom námornom registri
   Súhrnné informácie
   (2007/C 111/08)

               Číslo pomoci

               61026

               Štát EZVO

               Nórske kráľovstvo

               Región

               Nórsko

               Názov a účel schémy štátnej pomoci

               Schéma vrátenia daní námorníkom zamestnaným na palube plavidiel, ktoré sú zapísané v nórskom námornom registri.
               Hlavným cieľom schémy vrátenia daní týkajúcej sa zamestnanosti a vzdelávania námorníkov je udržať a zvýšiť zamestnanosť nórskych námorníkov a námorníkov pochádzajúcich z EHP s cieľom zaistiť ich zamestnávanie a kvalifikované vzdelávanie a zlepšiť konkurencieschopnosť spoločností, ktoré týchto námorníkov zamestnávajú. Schéma má zároveň širší strategický cieľ, ktorým je zachovať a rozvinúť poznatky v námornom priemysle vo všeobecnosti a zlepšiť bezpečnosť.

               Právny základ

               Ročný rozpočet stanovený v súlade s rozhodnutím nórskeho parlamentu a nariadením č. 1720 z 21. decembra 2005.

               Plánované ročné výdavky

               Schéma štátnej pomoci

               Plánované ročné výdavky na rok 2006:
               Na samotnú schému:

               1 210 miliónov NOK

               152 miliónov EUR

               Na oznámené zmeny schémy na rok 2006:

               45 miliónov NOK

               5,65 miliónov EUR

               Trvanie

               Schéma vrátenia daní je predmetom každoročných rozhodnutí nórskeho parlamentu, v ktorých sa stanoví jej rozsah. Schéma je teda obmedzená na príslušný rozpočtový rok. Pokračovanie platnosti schémy závisí každý rok od rozpočtových prostriedkov vyhradených na nasledujúci rozpočtový rok. Trvanie schémy nie je presne stanovené, ale ak bude o desať rokov stále platiť, bude znovu notifikovaná.

               Maximálna intenzita pomoci

               V rámci schémy štátnej pomoci sa majiteľom lodí refundujú dane a príspevky na sociálne zabezpečenie, ktoré uhradili námorníci, ako aj príspevky na sociálne zabezpečenie, ktoré uhradili majitelia lodí.
               Refundovaná suma nesmie prekročiť výšku dane z príjmu a uhradené príspevky na sociálne zabezpečenie.

               Odvetvia hospodárstva

               Námorná doprava

               Názov a adresa orgánu poskytujúceho pomoc

                           Ministry of Trade and Industry

                           P.O. Box 8014 Dep

                           N-0030 Oslo


title: 2014/500/SZBP: Rozhodnutie Politického a bezpečnostného výboru Atalanta/4/2014 z  24. júla 2014 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia Atalanta/1/2014

text:
               26.7.2014

               SK

               Úradný vestník Európskej únie

               L 222/14

         ROZHODNUTIE POLITICKÉHO A BEZPEČNOSTNÉHO VÝBORU ATALANTA/4/2014
   z 24. júla 2014
   o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia Atalanta/1/2014

      (2014/500/SZBP)

   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1), a najmä na jej článok 6,
   keďže:

               (1)

               Podľa článku 6 ods. 1 jednotnej akcie 2008/851/SZBP Rada poverila Politický a bezpečnostný výbor („PBV“) prijímať rozhodnutia o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania („veliteľ ozbrojených síl EÚ“).

               (2)

               PBV prijal 18. marca 2014 rozhodnutie Atalanta/1/2014 (2) o vymenovaní kontraadmirála (LH) Jürgen zur MÜHLENA za veliteľa ozbrojených síl EÚ.

               (3)

               Veliteľ operácie EÚ odporučil, aby za nového veliteľa ozbrojených síl EÚ bol vymenovaný kontraadmirál Guido RANDO ako nástupca po kontraadmirálovi (LH) Jürgenovi zur MÜHLENOVI.

               (4)

               Vojenský výbor EÚ toto odporúčanie podporuje.

               (5)

               Rozhodnutie Atalanta/1/2014 by sa preto malo zrušiť.

               (6)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,

         PRIJAL TOTO ROZHODNUTIE:
   Článok 1
   Týmto sa kontraadmirál Guido RANDO od 6. augusta 2014 vymenúva za veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta).
   Článok 2
   Rozhodnutie Atalanta/1/2014 sa týmto zrušuje.
   Článok 3
   Toto rozhodnutie nadobúda účinnosť 6. augusta 2014.

      V Bruseli 24. júla 2014

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 301, 12.11.2008, s. 33.

      (2)  Rozhodnutie Politického a bezpečnostného výboru Atalanta/1/2014 z 18. marca 2014 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia Atalanta/3/2013 (Ú. v. EÚ L 85, 21.3.2014, s. 8).


title: Rozhodnutie Rady z 18. júna 2001 o uzavretí Dohody medzi Európskym spoločenstvom a Bulharskou republikou, ktorá sa týka účasti Bulharskej republiky v Európskej agentúre pre životné prostredie a Európskej informačnej a monitorovacej sieti

text:
Dôležité právne oznámenie

|

32001D0589

Úradný vestník L 213 , 07/08/2001 S. 0065 - 0065

		Rozhodnutie Radyz 18. júna 2001o uzavretí Dohody medzi Európskym spoločenstvom a Bulharskou republikou, ktorá sa týka účasti Bulharskej republiky v Európskej agentúre pre životné prostredie a Európskej informačnej a monitorovacej sieti(2001/589/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 175 ods. 1 v súčinnosti s prvou vetou prvého pododseku článku 300 ods. 2, a prvým pododsekom článku 300 ods. 3,so zreteľom na návrh Komisie [1],so zreteľom na stanovisko Európskeho parlamentu [2],keďže:(1) Európska agentúra pre životné prostredie a Európska informačná a monitorovacia sieť boli zriadené nariadením (EHS) č. 1210/90 [3].(2) Z luxemburského zasadania Európskej rady (v decembri 1997) vyplynulo, že účasť na programoch a v agentúrach má byť prostriedkom na zintenzívnenie predprístupovej stratégie krajín strednej a východnej Európy. Pokiaľ ide o agentúry, v záveroch Európskej rady je stanovené, že "agentúry spoločenstva, na práci ktorých sa budú môcť podieľať kandidátske krajiny, sa stanovia prípad od prípadu".(3) Na helsinskom zasadaní Európskej rady (v decembri 1999) sa znovu potvrdila obsiahla povaha prístupového procesu, ktorý v súčasnosti zahŕňa 13 kandidátskych krajín do jednotného rámca, pričom kandidátske krajiny sa podieľajú na prístupovom procese rovnakým dielom.(4) Rada 14. februára 2000 poverila Komisiu, aby viedla rokovania o účasti krajín uchádzajúcich sa o pristúpenie v Európskej agentúre pre životné prostredie. Komisia podpísala záverečný akt z rokovaní 9. októbra 2000.(5) Dohodu uvedenú v tomto rozhodnutí treba prijať.ROZHODLA TAKTO:Článok 1Dohoda medzi Európskym spoločenstvom a Bulharskou republikou, ktorá sa týka účasti Bulharskej republiky v Európskej agentúre pre životné prostredie a Európskej informačnej a monitorovacej sieti, sa týmto schvaľuje v mene spoločenstva.Znenie dohody je uvedený v prílohe k tomuto rozhodnutiu.Článok 2Predseda Rady sa týmto oprávňuje, aby určil osobuy) splnomocnenú(é) uložiť oznámenie stanovené v článku 18 dohody.Článok 3Toto rozhodnutie sa uverejní v Úradnom vestníku Európskych spoločenstiev.V Luxemburgu 18. júna 2001Za RadupredsedaM. Winberg[1] Ú. v. ES C 120 E, 24.4.2001, s. 195.[2] Stanovisko predložené 31.5.2001 (zatiaľ neuverejnené v úradnom vestníku).[3] Ú. v. ES L 120, 11.5.1990, s. 1. Nariadenie naposledy zmenené a doplnené nariadením (ES) č. 933/1999 (Ú. v. ES L 117, 5.5.1999, s. 1).--------------------------------------------------


title: 2013/484/EÚ: Rozhodnutie Rady z  30. septembra 2013 , ktorým sa vymenúva španielsky člen Výboru regiónov

text:
               5.10.2013

               SK

               Úradný vestník Európskej únie

               L 263/17

         ROZHODNUTIE RADY
   z 30. septembra 2013,
   ktorým sa vymenúva španielsky člen Výboru regiónov
   (2013/484/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh španielskej vlády,
   keďže:

               (1)

               Rada 22. decembra 2009 prijala rozhodnutie 2009/1014/EÚ (1) a 18. januára 2010 rozhodnutie 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Antonia GRIÑÁNA MARTÍNEZA sa uvoľnilo jedno miesto člena Výboru regiónov,

         PRIJALA TOTO ROZHODNUTIE:
   Článok 1
   Za členku Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:

               —

               pani Susana DÍAZ PACHECO, Presidenta de la Junta de Andalucía.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 30. septembra 2013

            Za Radu

            predseda

         L. LINKEVIČIUS

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie výkonného výboru z 21. novembra 1994 o zavedení elektronického spôsobu konzultácií s ústrednými orgánmi uvedenými v článku 17 ods. 2 dohovoru [SCH/Com-ex (94) 15 rev.]

text:
Dôležité právne oznámenie

|

41994D0015

Úradný vestník L 239 , 22/09/2000 S. 0165 - 0165

		Rozhodnutie výkonného výboruz 21. novembra 1994o zavedení elektronického spôsobu konzultácií s ústrednými orgánmi uvedenými v článku 17 ods. 2 dohovoru[SCH/Com-ex (94) 15 rev.]VÝKONNÝ VÝBOR,so zreteľom na článok 132 Dohovoru, ktorým sa vykonáva Schengenská dohoda,so zreteľom na článok 17 ods. 2 uvedeného dohovoru,ROZHODOL TAKTO:1. Pri vykonávaní ustanovení vzťahujúcich sa na vydávanie víz sa uplatní elektronický spôsob konzultácií s ústrednými orgánmi ostatných zmluvných strán pri vydávaní víz podľa zásad ustanovených v dátovom slovníku pripojenom k tomuto rozhodnutiu (SCH/II-VISION (93) 20 rev. 3 [1] s účinnosťou odo dňa nadobudnutia platnosti Dohovoru, ktorým sa vykonáva Schengenská dohoda. Ak by niektoré zmluvné strany nesplnili technické požiadavky na uplatňovanie elektronického spôsobu po zavedení vykonávacieho dohovoru do platnosti, údaje, ktoré sú predmetom konzultácií, sa budú týmto zmluvným stranám prenášať tradičným spôsobom v súlade s ustanoveniami spoločných konzulárnych pokynov.2. Výkonný výbor vyzýva zmluvné strany, aby čo najskôr vytvorili technické podmienky potrebné na uplatňovanie elektronického spôsobu.3. Pokiaľ nebude dostupná sieť SIRENE (druhá fáza) plánovaná na prenos údajov, ktoré sú predmetom konzultácií, keď sa uvedené procesné zásady začnú uplatňovať, príslušné zmluvné strany prijmú potrebné opatrenia na zabezpečenie možnosti prenosu údajov prostredníctvom verejných liniek. Zmluvné strany zaručia pri prenose údajov primeranú úroveň bezpečnosti.4. Každá zmluvná strana znáša náklady vynaložené na požadované zariadenia na elektronický spôsob konzultácií vo svojej krajine. Dvanásť mesiacov po uvedení systému do prevádzky prerokujú zmluvné strany všetky kompenzačné platby za prenos údajov, berúc do úvahy zásadu zodpovednosti toho, kto náklady spôsobil. V tejto súvislosti zohľadnia zmluvné štáty aj to, že pri postupe konzultácií zabezpečuje dožiadaný štát oprávnené bezpečnostné záujmy žiadajúceho štátu.Zmluvné strany zaznamenajú náklady spôsobené prevádzkou postupu konzultácií od dátumu, ku ktorému bol systém uvedený do prevádzky a predložia prehľad týchto nákladov najneskôr do dvanástich mesiacov.V Heidelbergu 21. novembra 1994PredsedaBernd Schmidbauer[1] Tajný dokument.--------------------------------------------------


title: 2004/536/ES:Rozhodnutie Rady zasadajúcej v zložení hláv štátov alebo predsedov vlád z 29. júna 2004, ktorým sa navrhuje osoba, ktorú má v úmysle vymenovať za predsedu Komisie

text:
               7.7.2004

               SK

               Úradný vestník Európskej únie

               L 236/15

      ROZHODNUTIE RADY ZASADAJÚCEJ V ZLOŽENÍ HLÁV ŠTÁTOV ALEBO PREDSEDOV VLÁD

   z 29. júna 2004,
   ktorým sa navrhuje osoba, ktorú má v úmysle vymenovať za predsedu Komisie
   (2004/536/ES)
   RADA EURÓPSKEJ ÚNIE,
   zasadajúca v zložení hláv štátov alebo predsedov vlád,
   so zreteľom na Zmluvu o založení Európskeho spoločenstva, najmä na jej článok 214 ods. 2 prvý pododsek,
   ROZHODLA TAKTO:
   Článok 1
   Pán José Manuel DURÃO BARROSO sa týmto navrhuje za osobu, ktorú má Rada v úmysle vymenovať za predsedu Komisie na obdobie od 1. novembra 2004 do 31. októbra 2009.
   Článok 2
   Toto rozhodnutie sa postupuje Európskemu parlamentu.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 29. júna 2004

            predseda

         B. AHERN